122. ΝΟΜΟΣ 3 υπ΄αριθ. 2074 της 31/31 Ιουλ.1992 (ΦΕΚ Α΄128) Διαρρυθμίσεις στον ενιαίο ειδικό φόρο κατανάλωσης των πετρελαιοειδών προϊόντων και άλλες διατάξεις. Απλοποίηση διαδικασίας διαθέσεως σε φορείς των οικονομικών ενισχύσεων από πιστώσεις της Γενικής Γραμματείας Νέας Γενιάς Άρθρ.20.-Οι εγγεγραμμένες στον ετήσιο προϋπολογισμό της Γενικής Γραμματείας Νέας Γενιάς πιστώσεις διατίθενται για τους σκοπούς και τα προγράμματά της μεταξύ των οποίων περιλαμβάνονται και επιχορηγήσεις ή χρηματοδοτήσεις σε κάθε είδους και μορφής μη κερδοσκοπικού χαρακτήρα νομικά πρόσωπα σε οργανισμούς τοπικής αυτοδιοίκησης, σε αστικές εταιρείες του άθρ.784 Α.Κ., σε κοινωνικές οργανώσεις, σε επαγγελματικά επιμελητήρια, σε συλλόγους, σωματεία και ιδρύματα που εκτελούν ή συμμετέχουν στην εκτέλεση των προγραμμάτων της Γενικής Γραμματείας Νέας Γενιάς και στην αξιοποίηση του ελεύθερου χρόνου της νεολαίας, καθώς και προγραμμάτων που συγχρηματοδοτούνται από την ΕΟΚ και άλλους διεθνείς οργανισμούς. Το ύψος των οικονομικών αυτών ενισχύσεων στους ανωτέρω φορείς καθορίζεται με τις αποφάσεις επιχορήγησης, που εκδίδονται για το σκοπό αυτόν κάθε φορά από τον Υπουργό Εθνικής Παιδείας και Θρησκευμάτων ή των υπό τούτου εξουσιοδοτημένων οργάνων καταργούμενης κάθε αντίθετης σχετικής διάταξης. Μετά την ολοκλήρωση του σκοπού για τον οποίο δόθηκε η επιχορήγηση ή η χρηματοδότηση και μέσα σε έξι (6) μήνες από την ολοκλήρωση του σκοπού της, οι δικαιούχοι φορείς (πλην των ν.π.δ.δ. και των ο.τ.α.) υποβάλλουν υποχρεωτικώς στη διεύθυνση Διοικητικού-Οικονομικού της Γενικής Γραμματείας Νέας Γενιάς απολογισμό με νομότυπα και πρωτότυπα παραστατικά στοιχεία, όπως αυτά προσδιορίζονται από τον Κώδικα Βιβλίων και Στοιχείων για την οικονομική τακτοποίηση και απαλλαγή των φορέων. Για τις λοιπές διατάξεις βλ.τόμ.13 2 ,  σελ. 244, 9941. 